The Most Beautiful Moment in Life, Part 1 (BTS-ის ალბომი)

The Most Beautiful Moment in Life, Pt. 1 — (კორეულად: 화양연화 pt.1; ჰანჯა: 花樣年華 pt.1; რომანიზაცია: Hwayangyeonhwa pt.1) სამხრეთ კორეული ბოიბენდ BTS-ის მესამე გაფართოებული ალბომი (EP). ის Big Hit Entertainment-ის მიერ 2015 წლის 29 აპრილს გამოვიდა. ცხრა-ტრეკიანი ალბომი ხელმისაწვდომი გახდა ორ ვერსიად, სადაც „I Need U“ იყო წამყვანი სინგლი, ხოლო „Dope (It's awesome 쩔어)“ – დაწინაურებული შემდგომი სინგლი.

წინაპირობა და გამოშვება
BTS-მა შეცვალა თავისი ჟღერადობა და იმიჯი აგრესიული ჰიპ-ჰოპიდან უფრო მრავალფეროვან სტილზე. ჯგუფს სურდა გამოეხატა „ახალგაზრდობის“ სილამაზე და შფოთვა და შეჯერდა სახელწოდებაზე „花樣年華“ (კორეულად: 화양연화; რომანიზაცია: Hwayangyeonhwa), რაც თავისუფალი ინტერპრეტაციით „ახალგაზრდობას“ „ცხოვრების ყველაზე ლამაზ მომენტად“ განმარტავს.

2015 წლის 6 აპრილს BTS-მა გამოაცხადა თავისი ქომბექის თარიღი (29 აპრილი) და გაამჟღავნა, რომ ალბომის სიმღერების წერაში ყველა წევრი მონაწილეობდა. 17 აპრილს Big Hit Entertainment-ის ოფიციალურ YouTube არხზე აიტვირთა ანიმაციური ქამბექის ტრეილერი, რომელშიც წარმოდგენილი იყო ალბომის შესავალი ტრეკი, შესრულებული Suga-ს მიერ.

19 აპრილს Big Hit Entertainment-მა გამოაცხადა ალბომის სათაური და წევრების კონცეპტუალური ფოტოების პირველი ნაკრები გამოქვეყნდა მათ ოფიციალურ Twitter-ის ანგარიშზე. კონცეპტუალური ფოტოების მეორე ნაკრების გამჟღავნებასთან ერთად, აღინიშნა, რომ ალბომის ორი სხვადასხვა გარეკანის დიზაინის ვერსია გამოვიდოდა: ვარდისფერი და თეთრი. ალბომი ასევე მოიცავდა 120-გვერდიან ფოტოწიგნს და შემთხვევით ფოტო ბარათს. 23 აპრილს Big Hit Entertainment-მა გამოუშვა პირველი მუსიკალური ვიდეოს თიზერი ალბომის წამყვანი სინგლისთვის „I Need U“. 26 აპრილს გამოქვეყნდა ალბომის ტრეკების სია და ალბომის ესკიზი (preview) აიტვირთა Big Hit Entertainment-ის YouTube არხზე. ალბომის ორი ტრეკის, „Boyz with Fun“-ისა და „Converse High“-ის, ესკიზი მანამდე იყო წარმოდგენილი 2015 წლის 29 მარტს სეულში გამართულ 2015 BTS Live Trilogy Episode I: BTS Begins კონცერტზე. 

14 ივნისს BTS-მა გამოაქვეყნა კონცეპტუალური ფოტოები შემდგომი პრომოუშენის ტრეკისთვის „Dope (쩔어)“ მათი ოფიციალური Facebook გვერდის მეშვეობით, სიმღერის შესავალი სტრიქონით: “მოგესალმებით, პირველად ხართ BTS-თან?”

პრომოუშენი
ალბომის ორი ტრეკი, „Boyz with Fun“ და „Converse High“, KBS-ის მიერ მაუწყებლობისთვის უვარგისად იქნა მიჩნეული ტექსტების გამო, რომლებიც შეიცავდა ბრენდის სახელებს, როგორიცაა Converse, Chanel და Alexander McQueen. ეს უკანასკნელი ტრეკი ასევე უვარგისად მიიჩნია MBC-მ მაუწყებლობისთვის. „I Need U“ დამტკიცდა მაუწყებლობისთვის და BTS-მა თავისი პირველი ქამბექის სცენა გამართა M Countdown-ზე 30 აპრილს. სიმღერის მუსიკალური ვიდეო იმავე დღეს გამოვიდა. 29 აპრილს, შუაღამემდე მუსიკალური ვიდეოს გამოსვლამდე, BTS-მა Naver Starcast-ის საშუალებით პირდაპირი ქამბექ-სპეშლი, I NEED U, BTS ON AIR, გადასცა.

ჯგუფმა წარმატებით განაგრძო პრომოუშენი მრავალ არხზე და სხვადასხვა პროგრამაში, მათ შორის KBS-ზე, MBC-ზე, SBS-სა და Arirang TV-ზე. BTS-მა „I Need U“-ს პრომოუშენი 31 მაისს Inkigayo-ს ეთერში გამართული ფინალური პერფორმანსით დაასრულა. 

13 ივნისს BTS-მა გამოაცხადა გეგმები შემდგომი მუსიკალური შოუების პრომოუშენის ჩატარების შესახებ ტრეკით „Dope (쩔어)“. სიმღერის მუსიკალური ვიდეო YouTube-ზე 24 ივნისს გამოვიდა. მასში თითოეული წევრი სხვადასხვა პროფესიას (როგორიცაა პოლიციელი ან საოფისე თანამშრომელი) წარმოადგენს, თან სწრაფ ქორეოგრაფიას ასრულებს. ცეკვის ქორეოგრაფია Keone Madrid-ს ეკუთვნის, ხოლო მუსიკალური ვიდეოს პროდიუსერი და რეჟისორი იყო GDW. BTS-მა სიმღერის პირველი პერფორმანსი M Countdown-ის 25 ივნისის ეთერში გამართა და პრომოუშენი 5 ივლისს Inkigayo-ს ფინალური პერფორმანსით დაასრულა. „Dope“-მა მნიშვნელოვანი საერთაშორისო ყურადღება მოიპოვა, რადგან YouTube-ზე მრავალი რეაქციული ვიდეოს საგანი გახდა, მათ შორის ყველაზე აღსანიშნავია Fine Brothers-ის არხის ვიდეო. ის გახდა BTS-ის პირველი მუსიკალური ვიდეო, რომელმაც პლატფორმაზე 100 მილიონ ნახვას გადააჭარბა. ამით BTS გახდა პირველი K-pop ჯგუფი კორეის „დიდი სამი“ გასართობი სააგენტოს (SM, YG და JYP) გარეთ, რომელმაც ეს მიღწევა დააფიქსირა.

კომერციული წარმატება
The Most Beautiful Moment in Life, Part 1 სამხრეთ კორეის Gaon Weekly Album Chart-ზე მეორე ადგილზე შედგა დებიუტი და მომდევნო კვირაში პირველ ადგილზე ავიდა. მაისში ის მეორე ადგილს მიაღწია Monthly Album Chart-ზე. ჩინეთში, BTS-მა ორი კვირის განმავლობაში ზედიზედ პირველი ადგილი დაიკავა Gaon Weibo Chart-ზე, რაც კორეის 10 ყველაზე პოპულარული არტისტის ყოველკვირეული რეიტინგია, რომელიც ჩინეთის ყველაზე პოპულარული სოციალური მედიის პლატფორმიდან, Weibo-დან შეგროვებულ მონაცემებს ეყრდნობა. იაპონიაში, EP დებიუტისთანავე Oricon Weekly Album Chart-ზე 24-ე ადგილზე და Oricon Monthly Album Chart-ზე 45-ე ადგილზე გავიდა. EP დასრულდა, როგორც 2015 წლის მეექვსე ყველაზე გაყიდვადი ალბომი სამხრეთ კორეაში, გაყიდული 274,135 ასლით. 

შეერთებულ შტატებში, ალბომი Billboard World Albums Chart-ზე მეორე ადგილზე შედგა დებიუტი, Heatseekers Chart-ზე მეექვსე ადგილს მიაღწია და პირველად შევიდა Independent Albums Chart-ზე მე-20 ადგილზე, რაც იმ დროისთვის BTS-ის ნებისმიერი ალბომისთვის ყველაზე მაღალი მაჩვენებლები იყო. EP-ის ექვსი სიმღერა შედგა დებიუტი World Digital Songs ჩარტში: „I Need U“ ოთხეულში ყველაზე მაღალი იყო, რასაც მოჰყვა „Dope“ მე-11 ადგილზე, „Hold Me Tight“ მე-12-ზე, „Boyz with Fun“ მე-13-ზე, „Converse High“ მე-15-ზე და „Outro: Love is Not Over“ 25-ეზე. „Dope“-მა ივლისში მესამე ადგილს მიაღწია მას შემდეგ, რაც BTS-მა სინგლის პრომოუშენი დაასრულა.

ჯილდოები
EP ნომინირებული იყო Album of the Year-ის ჯილდოზე 2015 Mnet Asian Music Awards-ზე, მაგრამ ვერ გაიმარჯვა. 2016 წელს მან მოიპოვა ორი Bonsang ჯილდო ფიზიკური ალბომის გაყიდვებისთვის 25-ე Seoul Music Awards-ზე და 30-ე Golden Disc Awards-ზე, რომლებიც ჩატარდა 14 და 21 იანვარს.  

სქოლიო

pt.1 (日本仕様盤) - BTS (防弾少年団)
"The Most Beautiful Moment In Life, Pt. 1 by BTS on iTunes"
"| 방탄소년단이 말하는 '화양연화' (인터뷰①)텐아시아"
"화양연화 pt.1 Comeback Trailer".
"BTS, revealed a comeback picture of 'In the mood of love'. The youth's precarious moment"
"방탄소년단의 리액션 비디오는 어떻게 세계로 갔을까"
"BTS - THE MOST BEAUTIFUL MOMENT IN LIFE, PT. 1".
"オリコン週間 CDアルバムランキング 2015年04月27日〜2015年05月03日 21〜30位"

კატეგორია:2013კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები